CELEX: 62016TN0069
Language: et
Date: 2016-02-16 00:00:00
Title: Kohtuasi T-69/16: 16. veebruaril 2016 esitatud hagi – Ateknea Solutions Catalonia versus komisjon

10.5.2016   
            
            
               ET
            
            
               Euroopa Liidu Teataja
            
            
               C 165/14
            
         16. veebruaril 2016 esitatud hagi – Ateknea Solutions Catalonia versus komisjon
   (Kohtuasi T-69/16)
   (2016/C 165/15)
   Kohtumenetluse keel: inglise
   
      Pooled
   
   
      Hageja: Ateknea Solutions Catalonia, SA (Barcelona, Hispaania) (esindajad: advokaadid M. Troncoso Ferrer, C. Ruixó Claramunt ja S. Moya Izquierdo)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks ja põhjendatuks;
            
         
               —
            
            
               tuvastada, et komisjon on rikkunud oma lepingulisi kohutusi ja kohustada teda maksma hagejale kogusummas 1 634 990,62 EUR (mille moodustavad (i) EUR 943 046,54 EUR sisekonsultantide kuludena deklareeritud CTT kulud koos nendele vastavate kaudsete kuludega; (ii) EUR 96 358,10 kui ebaseaduslikult sisse nõutud kahjuhüvitis, ja (iii) EUR 595 585,98 kui lepinguga seotud kahju), mida tuleb suurendada intressi võrra vastavalt lepingu artiklile II.28.7 määras, mis vastab Euroopa Keskpanga põhiliste refinantseerimistoimingute puhul kohaldatavale, Euroopa Liidu Teataja C-seerias avaldatud intressimäärale, mis kehtib selle kuu esimesel päeval, kuhu tähtpäev langeb, ning mida on suurendatud 3,5 protsendipunkti võrra kuni summa täieliku tasumiseni;
            
         
               —
            
            
               teise võimalusena kohustada komisjoni maksma hagejale kogusummas 1 303 303,98 EUR (mille moodustavad (i) 753 533,00 EUR ressursside kolmandate isikute kasutusse andmisest tulenevate kuludena deklareeritud CTT kulud koos nendele vastavate kaudsete kuludega; (ii) 73 873,27 EUR kui ebaseaduslikult sisse nõutud kahjuhüvitis, ja (iii) 475 897,71 EUR kui lepinguga seotud kahju), mida tuleb suurendada intressi võrra vastavalt lepingu artiklile II.28.7 määras, mis vastab Euroopa Keskpanga põhiliste refinantseerimistoimingute puhul kohaldatavale, Euroopa Liidu Teataja C – seerias avaldatud intressimäärale, mis kehtib selle kuu esimesel päeval, kuhu tähtpäev langeb, ning mida on suurendatud 3,5 protsendipunkti võrra kuni summa täieliku tasumiseni, ja
            
         
               —
            
            
               mõista komisjonilt välja kõik kohtukulud.
            
         
      Väited ja peamised argumendid
   
   Hageja esitatud hagi, mis puudutab mitmetes hageja ja Euroopa Komisjoni vahel 6. teadusuuringute ja tehnoloogiaarenduse raamprogrammi (FP 6) raames alla kirjutatud lepingutes sisalduvat vahekohtuklauslit, tugineb ELTL artiklile 272.
   Hagi põhjenduseks esitab hageja neli väidet.
   
               1.
            
            
               Esimese väite kohaselt tegi komisjon ilmseid vigu asjaolude hindamisel, mis põhjustas FP6 lepingutele kohaldatavate üldtingimuste ja finantssuuniste rikkumise.
            
         
               2.
            
            
               Teise väite kohaselt rikuti õiguspärase ootuse põhimõtet.
            
         
               3.
            
            
               Kolmanda väite kohaselt rikuti võrdse kohtlemise põhimõtet.
            
         
               4.
            
            
               Neljanda väite kohaselt rikkus komisjon lepingute täitmisele kohaldatavaid põhimõtteid ehk hea usu ja hea halduse põhimõtet.